5 ኢየሱስ በጸሎቱ መጀመሪያ ላይ ቅድሚያ የሰጣቸው ነገሮች የትኞቹ እንደሆኑ ልብ በል። በዋነኝነት የሚያሳስበው ነገር በሰማይ ያለው አባቱ መከበር ነው፤ እሱ ራሱ ባስተማረው የጸሎት ናሙና መግቢያ ላይ “አባት ሆይ፣ ስምህ ይቀደስ” ማለቱም ይህን ያሳያል። (ሉቃስ 11:2) ኢየሱስ ቀጥሎ ትኩረት ያደረገው ደግሞ ደቀ መዛሙርቱ በሚያስፈልጋቸው ነገር ላይ ነው፤ ለደቀ መዛሙርቱ “የዘላለም ሕይወት” ስለ መስጠት ጠቅሷል። ከዚያም ኢየሱስ፣ እንደሚከተለው በማለት ራሱ የሚፈልገውን ነገር ጠየቀ፦ “ዓለም ከመመሥረቱ በፊት በጎንህ ሆኜ በነበረኝ ክብር አሁንም በጎንህ አድርገህ አክብረኝ።” ይሖዋም፣ ኢየሱስ ከጠየቀው የበለጠ ነገር ይኸውም ከመላእክት ሁሉ “እጅግ የላቀ ስም” በመስጠት ታማኝ ልጁን አክብሮታል።—ዕብ. 1:4